Ir-regolament tal-kummissjoni (KEE) Nru 3642/88
tat-23 ta’ Novembru 1988
li jemenda r-Regolament (EEC) Nru 3083/73 dwar il-komunikazzjoni tat-tagħrif meħtieġ għall-implimentazzjoni tar-Rregolament tal-Kunsill (KEE) Nru 2358/71 dwar l-organizzazzjoni komuni tas-suq fiż-żrieragħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2358/71 tas-26 ta’ Ottubru 1971 dwar l-organizzazzjoni komuni tas-suq fiż-żrieragħ [1], kif l-aħħar emendat bir-Regolament (KEE) Nru 3997/87 [2] u b’mod partikolari Artikolu 9 tiegħu,
Billi r-Regolament tal-Kummissjoni (KEE) Nru 3083/73 [3], kif l-aħħar emendat bir-Regolament (KEE) Nru 2811/86 [4], jispeċifika l-informazzjoni li l-Istati Membri għandhom jibagħtu lill-Kummissjoni u l-limitu ta’ żmien għal dawk in-notifikazzjonijiet; billi huwa provdut li l-informazzjoni dwar il-kwistjoni tal-liċenzji ta’ l-importazzjoni għall-qamħirrum ibridu għandhom ikunu nnotifikati darba fix-xahar; billi dik il-frekwenza ma tippermettix li l-kwantità ta’ importazzjonijiet prevedibbli jkunu magħrufa fi żmien biżżejjed u ma tippermettix miżuri li x-xejra tas-suq tista’ tenħtieġ li jittieħdu, id-dati li fihom għandha tintbagħat l-informazzjoni għandhom jiġu aġġustati;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaż-żrieragħ,
ADOTTAT DAN IR-REGOLAMENT:
Artikolu 1
L-Anness li jinsab mar-Regolament (KEE) Nru 3083/73 qiegħed b’dan jiġi emendat kif ġej:
1. Id-dħul biswit 10 huma sostitwiti bi:
"Numru | Natura tat-tagħrif | Data li fiha t-tagħrif għandu jiġi provdut |
10 | Tagħrif dwar il-ħruġ ta’ liċenzji ta’ improtazzjoni: (9) | |
| -għall-qamħirrum ibridu | l-10, l-20 u l-aħħar jum ta’ kul xahar |
| -għal sorgu ibridu | l-10 ta’ kull xahar" |
2. Is-sentenza introduttorja u l-ewwel inċiż fin-nota (
9
) t’isfel tal-paġna hija ssostitwita b’dan li ġej:
"L-informazzjoni li ġejja għandha tkun ipprovduta kif jidher hawn taħt:
- il-ħruġ ta’ liċenzji ta’ importazzjoni għall-qamħirrum ibridu kull 100 kilogramm,
- ħruġ ta’ liċenzji ta’ importazzjoni għal sorgu ibridu fi… (xahar) għal kull 100 kilogramm."
Artikolu 2
Dan ir-Regolament għandu jidħol fis-seħħ fit-tielet jum li jiġi wara dak li fih jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Novembru 1988.